open-index/open-wikipedia-markdown huggingface dataset:
Opuntia

**Opuntia** voi viitata seuraaviin:

* Opuntia eli Opuntian Lokris, antiikin aikainen alue Kreikassa
* *[[opuntiat|Opuntia]]* eli opuntiat, kaktuskasvien suku.
Hematospermia

**Hematospermia** merkitsee veren esiintymistä siemennesteessä.

Tavallisesti hematospermia on vaaraton ja ohimenevä oire. Tyypillinen syy on virtsaputken vamma. On mahdollista, että verisiemennesteisyyden takana on tulehdus esimerkiksi eturauhasessa tai rakkularauhasessa. Tällöin ilmenee kuitenkin myös muita oireita. Jotkut seksitaudit voivat myös aiheuttaa hematospermian.

Harvinaisempi ja huomattavasti vakavampi mahdollinen selitys hematospermialle on kasvain, kuten kives- tai eturauhassyöpä.

Verenohennuslääkkeet kasvattavat hematospermian riskiä. Oire on yleinen kaiken ikäisillä miehillä, ja sitä kuvaili jo Hippokrates.

## Lähteet
The Somberlain

**The Somberlain** on Dissection-yhtyeen debyyttialbumi, joka julkaistiin vuonna 1993. Sen todettiin olevan erittäin vaikuttava julkaisu, jossa oli vaikutteita niin black metalista kuin melodisesta death metalistakin.

*The Somberlain* on pääasiassa melodinen black metal -albumi, joskin se sisältää myös death metal -vaikutteita, täten tehden siitä yhden ensimmäisistä mustan death metalin (engl. *blackened death metal*) albumeista. Dissection omisti The Somberlainin Euronymoukselle, joka murhattiin aiemmin samana vuonna.

Albumin uudelleenjulkaisi vuonna 1997 Nuclear Blast Records ja uudestaan vuonna 2004 Black Lodge. Vuonna 2005 Black Lodge julkaisi 666 kappaleeseen rajoitetun erikoisversiopaketin levystä, joka sisälsi puiseen laatikkoon pakatun levyn, t-paidan ja tarran. Viimeisen uudelleenjulkaisun levystä teki vuonna 2006 The End Records: tupla-cd, sisältäen alkuperäisen albumin sekä julkaisemattomat livetaltioinnin vuodelta 1995, *[[Into Infinite Obscurity]]* EP:n, vuoden 1992 demon, *[[The Grief Prophecy|The Grief Prophecyn]]*, harjoitustaltioinnin vuodelta 1990 sekä saman vuoden *[[Satanized|Satanizedin]]* harjoitustaltioinnin. Kaikki materiaali on remasteroitua, paketti on pakattu slipcaseen ja sitä mainostetaan termillä "äärimmäinen uudelleenjulkaisu" (*Ultimate reissue*). The End Records teki samaan aikaan myös 2000 kappaleeseen rajoitetun gatefold-vinyylin, joka on musiikillisesti sama kuin tupla-cd-versiokin, mutta sisältää isokokoisen 20-sivuisen kansivihkosen.

Tämä on yhtyeen ainoa albumi jolla esiintyy alkuperäinen kokoonpano. Kansitaiteen albumille teki Kristian Wåhlin.

## Kappalelistaus
#  "Black Horizons" (Nödtveidt/Zwetsloot) – 8:12  
#  "The Somberlain" (Nödtveidt) – 7:08 
#  "Crimson Towers" (Zwetsloot) – 0:50 
#  "A Land Forlorn" (Nödtveidt/Palmdahl) – 6:40  
#  "Heaven's Damnation" (Nödtveidt/Zwetsloot) – 4:42  
#  "Frozen" (Nödtveidt) – 3:48
#  "Into Infinite Obscurity" (Zwetsloot) – 1:06
#  "In the Cold Winds of Nowhere" (Nödtveidt/Zwetsloot) – 4:22 
#  "The Grief Prophecy / Shadows over a Lost Kingdom" (Nödtveidt) – 3:32 
#  "Mistress of the Bleeding Sorrow" (Nödtveidt/Zwetsloot) – 4:37 
#  "Feathers Fell" (Zwetsloot)– 0:41

### Uusintapainoksen toinen levy
# "Frozen (Live '95)"
# "The Somberlain (Live '95)"
# "Shadows over a Lost Kingdom (EP 1991)"
# "The Son of The Mourning (EP 1991)"
# "Into Infinite Obscurity (EP 1991)"
# "Frozen (Demo 1992)"
# "In the Cold Winds of Nowhere (Demo 1992)"
# "Feathers Fell (Demo 1992)"
# "Mistress of Bleeding Sorrow (Demo 1992)"
# "The Call of the Mist (Demo 1990)"
# "Severed into Shreds (Harjoitustaltiointi 1990)"
# "Satanized (Harjoitustaltiointi 1991)"
# "Born in Fire (Harjoitustaltiointi 1991)"

## Tekijät
* Jon Nödtveidt – laulu, kitarat
* Johan Zwetsloot – rytmikitara
* Ole Öhman – rummut
* Peter Palmdahl – basso

* Kristian Wåhlin – kansitaide
* Dan Swanö – tuotanto

## Aiheesta muualla
* 
*
Rosecliff

**Rosecliff** on Newportin kaupungissa, Rhode Islandin osavaltiossa, Yhdysvaltain itärannikolla sijaitseva kartanomainen rakennus. Sen rakennustyöt käynnistettiin vuonna 1898, ja ne saatiin päätökseen vuonna 1902. Rakennuttaja oli Theresa Fair Oelrichs, nevadalainen hopeaperijätär, jonka tarkoituksena oli rakentaa ylellinen kesänviettopaikka.

Rakennuksen suunnittelusta vastasi arkkitehtitoimisto McKim, Mead and White. Toimiston arkkitehdeista Stanford White oli merkittävimmissä roolissa rakennusta suunniteltaessa. Hän otti rakennukseen mallia Versailles’n palatsin Grand Trianonista. Sisustuksen suunnitteli toimisto Jules Allard and Sons. Nykyisin rakennukseen on sijoitettu museo, ja se on avoinna yleisölle.
Kitaluu

**Kitaluu** () on ihmisellä kallonpohjassa () sijaitseva pariton luu. Kitaluulla on kuutiomainen runko ja sen kummallakin puolella on kolme lisäkettä. Ulkonäöltään kitaluu muistuttaa perhosta. Kitaluun yläpinnalla sijaitsee muun muassa turkinsatula-niminen () syvennys (aivolisäkekuoppa), jossa sijaitsee aivolisäke. Kitaluu on yhteydessä kaikkiin muihin aivoja ympäröiviin kallon luihin.

## Aiheesta muualla
*Yahoo! Education: Sphenoid Bone 

## Lähteet
Kymco

**Kymco** on *Kwang Yang Motor Co, Ltd*:n käyttämä myyntinimike. Yhtiö valmistaa skoottereita, moottoripyöriä, ja mönkijöitä. Se on Taiwanin suurin ja yksi maailman suurimmista skoottereiden ja moottoripyörien valmistajista.  Kymco perustettiin vuonna 1963 valmistamaan Hondan varaosia. Ensimmäinen moottoripyörä valmistui vuonna 1970 ja markkinointi "Kymco"-nimen alla alkoi vuonna 1992. Kymcon tehdas sijaitsee Kaohsiungissa Taiwanissa, ja työllistää noin 3400 ihmistä. Noin 480&nbsp;000 ajoneuvoa valmistuu vuosittain. Kymcolla on tehtaita myös Indonesian Jakartassa, kuten myös Kiinan Shanghaissa ja Chengdussa. 

Kymcon Suomen maahantuoja on GLE Oy / Snellman Motosport.

2000-luvulla Kymcon valmistamat 250 -kuutioiset nelitahtimoottorit ovat olleet suosittuja myös eri ATV-merkkien ja go-kart merkkien moottoreina. Kymcon valmistamaa 250cc moottoria ovat käyttäneet mm. Arctic Cat ja PGO -merkit. Kymco ja Kawasaki ovat investoineet yhteiseen moottoritehdashankkeeseen Kymcon Changzhoun tehtaalle Kiinassa. Tehtaan tuotanto käynnistyy 2010 aikana ja moottoreita tullaan käyttämään Kawasaki ja Kymco -merkkisten kaksipyöräisten voimanlähteinä. Kymco ja BMW ovat tehneet moottoriyhteistyötä Kymcon toimittaessa 449cc nelitahtimoottorin  BMW:n G 450 X enduro pyörään.

Australiassa Kymco-skoottereita myytiin nimellä Bug Scooters.

## Tuotteita
### Skootterit

* K-pipe 50

* Cobra Cross 50
* Cobra Racer 50
* Dink 50 A/C
* Dink L/C
* Bet & Win 50
* People 50
* People S 50
* Kymco Agility RS 50 Naked 2T
* Agility Fat 50
* Agility City 50
* Agility 50 sport
* Yup 50
* Visa R 50
* ZX 50
* Super 9 50
* Super 8 50
* Super 8 2-T
* Vitality 50 (2T & 4T)
* Filly 50LX
* Top Boy 50 On/Off Road
* Caro 100
* Sooner 100
* Super 8 125
* Agility Fat 125
* Agility City 125
* Movie XL 125
* Miler 125
* Ego 125
* Grand Dink 125
* Bet & Win 125
* Dink/Yager 125
* People S 125
* Spacer 50/125
* Vivio 125
* Dink 150
* Grand Dink 150
* Movie XL 150
* Bet & Win 150
* People S 200
* People GTi 200
* Dink 200
* Dink 200i / Frost 200i Kanadassa
* Grand Dink 250 / Grand Vista USA:ssa
* Bet & Win 250
* People S 250
* Yup 250
* Downtown 300i ABS
* People GTi 300
* Xciting 250
* Xciting R 300i
* Xciting 500
* Myroad 700i
* Superfever

### Moottoripyörät

* Venox 250
* Zing 150
* Stryker 150
* Hipster 150
* Grand King 150
* Cruiser 125
* Hipster 125 4V
* Zing 125
* Pulsar/CK 125
* Stryker 125
* Grand King 125
* Spike 125
* Activ 50/110/125
* Quannon 125

### Mönkijät

* MXU 50
* MXU 150
* MXU 250
* MXU 300
* MXU 400
* MXU 500
* UXV 500
* Maxxer 300
* Mongoose KXR250
* KXR 250
* MXer 50
* MXer 150 
* MXer 125 
* KXR 90

## Lähteet

## Aiheesta muualla

*Kymcon tehtaan kotisivut
*Kymcon suomenkieliset kotisivut
The Body Shop

**The Body Shop** on kansainvälinen kosmetiikka-alan yritys. Se toimii franchising-periaatteella 60 maassa, ja sillä on yhteensä yli 3&nbsp;000 liikettä. Suomessa The Body Shop on toiminut vuodesta 1981 lähtien, ja nykyisin Suomessa on 29 The Body Shop -myymälää.

The Body Shopin perusti vuonna 1976 brittiläinen Anita Roddick, joka oli nähnyt samannimisen kosmetiikkapuodin Kalifornian Berkeleyssä vuosia aiemmin. Body shop tarkoittaa oikeastaan autojen peltikorjaamoa.

Roddick korosti liiketoiminnassaan eläinkokeiden vastustamista, reilua kauppaa ja ympäristönsuojelua. The Body Shop markkinoi ennen kaikkea kasvispohjaisia ihonhoito- ja kosmetiikkatuotteita.

Kosmetiikkajätti L’Oréal osti The Body Shopin vuonna 2006, mistä ketjun eettinen uskottavuus kärsi. Vuonna 2018 The Body Shopin osti brasilialainen Natura.

## Lähteet

## Aiheesta muualla
Hermod

**Hermod** on skandinaavisen mytologian mukaan jumalien sanansaattaja ja Odinin ja Friggin poika.

Balderin kuoleman jälkeen Hermod ilmoittautui vapaaehtoiseksi ratsastamaan Sleipnir -hevosella Helin valtakuntaan suostuttelemaan Heliä päästämään Balder takaisin. Hel asetti Balderin takaisinpääsylle ehdoksi, että kaikkien olisi surtava Balderin kuolemaa kaikissa yhdeksässä maailmassa, tai Balder jäisi ragnarökin koittamiseen asti Helin saliin.
Van Halen III

**Van Halen III** on hard rock -yhtye Van Halenin yhdestoista studioalbumi vuodelta 1998. Se myi kultaa Yhdysvalloissa. Albumi on Van Halenin levyistä ainoa, jolla vokalistina laulaa Extreme-yhtyeen Gary Cherone. Albumin tunnetuin kappale lienee singlenäkin menestynyt *[[Without You]]*, joka käväisi Mainstream Rock Tracks -listan ykkösenä. Kappale *Fire in the Hole* oli myös mukana *[[Tappava ase 4]]* -elokuvan soundtrackilla.

## Kappalelista
#
#
#
#
#
#
#
#
#
#
#
#

## Albumi

Billboard (Pohjois-Amerikka)

## Singlet
Billboard (Pohjois-Amerikka)

## Kokoonpano
### Van Halen
*Gary Cherone - laulu
*Eddie Van Halen - kitara
*Michael Anthony - basso
*Alex Van Halen - rummut

## Lähteet
Russell Alan Hulse

**Russell Alan Hulse** (s. 28. marraskuuta 1950) on yhdysvaltalainen fyysikko. Hulse ja hänen väitöskirjanohjaajansa Joseph Taylor saivat Nobelin fysiikanpalkinnon vuonna 1993 kaksoispulsareiden löytämisestä.

Kaksoispulsarin löytäminen on vaikuttanut merkittävästi astrofysiikkaan ja gravitaatiofysiikan tutkimukseen.

Hulse syntyi New Yorkissa ja kävi koulua Bronx High School of Sciencessa ja Cooper Unionissa ennen muuttoa Massachusettsiin, jossa hän opiskeli Massachusettsin yliopistossa Amherstissa. Massachusettsissa hän sai tohtorin arvon vuonna 1975. Sen jälkeen hän teki tutkimusta Princetonin yliopiston plasmafysiikan laboratoriossa 30 vuoden ajan ennen kuin siirtyi Dallasin yliopistoon vuonna 2004.

## Lähteet

## Aiheesta muualla
* Omaelämäkerta Nobel-säätiön sivuilla
Bernard Bailyn

**Bernard Bailyn** (9. syyskuuta 1922 Connecticut – 7. elokuuta 2020) oli yhdysvaltalainen historiantutkija. Hän on toiminut Harvardin yliopiston professorina vuodesta 1953 ja voittanut Pulitzerin historianpalkinnon kahdesti (1968 ja 1987).

Bailyn on julkaissut lukuisia Yhdysvaltain historiaa käsitteleviä teoksia. Kirjallaan *The Ideological Origins of the American Revolution* hän voitti vuonna 1968 Bancroft-palkinnon.

Hän oli Academia Europæan ulkomaalaisjäsen vuodesta 1994.

Bailynin vaimon mukaan kuoleman syy oli sydänkohtaus. 
## Lähteet
Swedbank

**Swedbank AB** (aiemmin *FöreningsSparbanken*) on ruotsalainen liikepankki, joka on yksi suurimpia pankkikonserneja Pohjoismaissa ja Baltiassa. Taseella mitattuna (263,66 mrd. USD) Swedbank luokiteltiin vuonna 2015 maailman 88. suurimmaksi julkisesti noteeratuksi pankiksi.

## Historia
Swedbankin juuret ovat 1800-luvun säästöpankkiliikkeessä, ja yhtiön historian voidaan katsoa alkaneen Göteborgiin vuonna 1820 perustetusta Ruotsin ensimmäisestä säästöpankista. Nykymuotoinen Swedbank-konserni syntyi vuonna 1997, kun *Föreningsbanken* ja *Sparbanken Sverige* yhdistyivät. Fuusion jälkeen pankki käytti nimeä *FöreningsSparbanken* vuoteen 2006, jolloin nimeksi vaihtui nykyinen Swedbank. Aiemmin pankki oli käyttänyt Swedbank-nimeä vain kansainvälisissä yhteyksissä.

### Toiminnan laajentuminen

FöreningsSparbanken yritti yhdistyä vuonna 2001 kilpailijansa SEB:n kanssa, mutta EU:n komissio esitti pankkien fuusiosuunnitelmaan niin suuria muutoksia, että pankit päättivät luopua hankkeesta.

Pankki laajensi toimintaansa Baltian maihin vuonna 2004 ostettuaan paikallisen Hansabankin koko osakekannan. Vuonna 2007 Swedbank laajentui Ukrainaan ostamalla paikallisen TAS-Kommerzbankin yhteensä 735 miljoonan dollarin kauppahinnalla.

Swedbankin toimitusjohtajaksi nimitettiin perintäyhtiö Intrum Justitian toimitusjohtaja Michael Wolf marraskuussa 2008. Yllättäen helmikuussa 2016 hallitus erotti Wolfin, ja häntä syytettiin vuonna 2013 tapahtuneista sisäpiirikaupoista. Poliisitutkinnan jälkeen huhtikuussa 2016 Wolf vapautettiin kaikista syytteistä. Wolfin seuraajaksi pankin väliaikaiseksi toimitusjohtajaksi tuli Birgitte Bonnesen, joka nimitettiin tehtävään lopulta pysyvästi huhtikuussa 2016.

Wolfin aikana Swedbank muun muassa päätti strategiassaan keskittyä Ruotsin ja Baltian maiden markkinoihin. Pankki luopui toiminnoistaan Venäjällä ja Ukrainassa huhtikuussa 2013, mikä Wolfin mukaan oli viimeinen askel Swedbankin strategiassa. Ukrainan tytäryhtiönsä Swedbank myi paikallisen Delta Bankin enemmistöomistajalle Mykola Lagunille, kun taas Venäjällä toiminta lakkasi kokonaan.

### Rahanpesukohu
Birgitte Bonnesen erotettiin hieman ennen yhtiökokousta maaliskuussa 2019 pankin jouduttua rahanpesuskandaalin keskelle. Aiemmin helmikuussa SVT oli paljastanut Swedbankin olevan epäiltynä sekaantumisesta rahanpesuun Baltian maissa vuosina 2007–2014. Bonnesen kiisti väitteet rahanpesusta, mutta Ruotsin talousrikosviraston Swedbankin pääkonttoriin tekemän ratsian myötä hallitus päätti erottaa hänet toimitusjohtajan paikalta.

Huhtikuun alussa myös hallituksen puheenjohtaja Lars Idermark jätti tehtävänsä, ja hänen seuraajakseen valittiin pankin ulkopuolelta hallitukseen kutsuttu, Ruotsin entinen pääministeri, Göran Persson. Swedbank tiedotti elokuun lopussa valinneensa uudeksi toimitusjohtajaksi vakuutusyhtiö Folksamin toimitusjohtajan Jens Henrikssonin, joka aloitti tehtävässä 1. lokakuuta 2019. Folksam on Swedbankin toiseksi suurin omistaja.

Maaliskuussa 2020 Swedbank sai Finansinspektionenilta 400 miljoonan euron sakot rahanpesusta.

## Lähteet

## Aiheesta muualla

* Swedbank 
* Swedbank Suomessa
Ion Rațiu

**Ion Rațiu** (6. kesäkuuta 1917 – 17. tammikuuta 2000) oli romanialainen poliitikko. 

Rațiu syntyi Turdassa ja vietti vuodet maanpaossa 1940–1990 Isossa-Britanniasas. Palattuaan Romaniaan hän oli vuoden 1990 vaaleissa Kristillisdemokraattisen kansallisen talonpoikaispuolueen (Partidul Național Țărănesc Creștin Democrat, PNȚCD) presidenttiehdokkaana, mutta sai vain 4,29&nbsp;% äänistä. Kansanedustajaksi hänet valittiin 1990, 1992 ja 1996. Hän perusti vuonna 1991 Cotidianul-sanomalehden. 

Rațiun vanhemmat olivat tohtori Augustin Ratiu ja Eugenia Turcu. Hän meni naimisiin englantilaisen naisen kanssa ja sai kaksi lasta. Hän kuoli 82 vuoden iässä tammikuussa 2000.

## Lähteet
James Watson Cronin

**James Watson Cronin** (29. syyskuuta 1931 Chicago, Illinois – 25. elokuuta 2016) oli yhdysvaltalainen ydinfyysikko. Cronin ja Val Fitch saivat Nobelin fysiikanpalkinnon vuonna 1980 löydettyään vuonna 1964 tutkimalla kaoneja poikkeuksia symmetriaperiaatteesta, ja näin he loivat pohjan CP-rikolle.

Cronin syntyi Chicagossa, Illinois’n osavaltiossa. Hän opiskeli Southern Methodist Universityssä, Dallasissa. 

## Lähteet

## Aiheesta muualla
* Biografia Nobel-säätiön sivuilla
NetHawk

**NetHawk Oyj** oli Oulussa kotipaikkaansa pitävä informaatioteknologian yritys, joka perustettiin vuonna 1991 nimellä *X-Net*. Vuonna 2010 kanadalainen EXFO osti NetHawkin. 

Vuonna 2000 X-Net osti *Kaski Tech Oy:n*. Yritys otti uuden nimen NetHawk Oy vuoden 2001 alusta. Julkiseksi osakeyhtiöksi yritys rekisteröitiin 6. kesäkuuta 2002. Vuonna 2005 NetHawk osti yhdysvaltalaisen ipNetfusion Inc -yrityksen. 

NetHawk oli erikoistunut langattomien verkkojen (GSM, GPRS, W-CDMA, EDGE, WiMAX) ja niiden protokollien (VoIP, SS7) analysointi- ja testaustuotteisiin. NetHawk tarjosi matkapuhelinverkko-operaattoreille ja laitevalmistajille ohjelmistotuotteita, järjestelmiä, sekä palveluja mittaus- ja testaustarpeisiin maailmanlaajuisesti.

## Lähteet
* www.nethawk.fi
* Nethawk Oyj:n vuosikertomus 2006
Storm of the Light’s Bane

**Storm of the Light's Bane** on ruotsalaisen black/death metal -bändi Dissectionin vuonna 1995 julkaisema albumi, jota kuvaillaan At the Gatesin *[[Slaughter of the Soul]]in* rinnalla yhtenä genrensä vaikuttavimmista ja suosituimmista albumeista.

Kappaleiden kirjoittamisessa käytettiin lähinnä death metal -vaikutteita, lo-fi -tuotanto, tremolopainotteiset avoimet soinnut ja laulaja-kitaristi Jon Nödtveidtin karheat lauluosuudet johtivat bändin tyyliä sanottavan joskus mustaksi death metaliksi (engl. *blackened death metal*), eli black metalia ja death metalia yhdisteleväksi musiikiksi.

Tämä albumi oli yhtyeen viimeinen pitkäsoitto ennen Nödtveidtin murhatuomiota vuonna 1997.

Storm of the Light's Bane uudelleenjulkaistiin digipack-versiona jossa oli bonus-kappaleina vuoden 1996 EP:n, Where Dead Angels Lien, kappaleet. Vuonna 2006, The End Records julkaisi tupla-cd:n, sisältäen alkuperäisen albumin, Where Dead Angels Lien sekä julkaisemattoman EP:n vuodelta 1994, joka sisältää kaksi albumin kappaletta että "vaihtoehtoisen miksauksen" koko albumista, kaikki nämä remasteroituna ja pakattuna slipcase-kuoreen. The End Records teki samaan aikaan myös 2000 kappaleeseen rajoitetun gatefold-vinyylin, joka on musiikillisesti sama kuin tupla-cd-versiokin, mutta sisältää isokokoisen 20-sivuisen kansivihkosen.

Kuten ensimmäiseenkin albumiin, myös tähän albumiin kansitaiteen teki Kristian Wåhlin.

## Kappalelistaus
# "At the Fathomless Depths" (Nödtveidt) – 1:56
# "Night's Blood" (Nödtveidt/Norman/Zwetsloot) – 6:41
# "Unhallowed" (Nödtveidt/Norman/Särkkä) – 7:28
# "Where Dead Angels Lie" (Nödtveidt) – 5:53
# "Retribution - Storm of the Light's Bane" (Nödtveidt/Zwetsloot) – 4:51
# "Thorns of Crimson Death" (Nödtveidt/Norman) – 8:06
# "Soulreaper" (Nödtveidt/Norman) – 6:56
# "No Dreams Breed in Breathless Sleep" (Alexandra Balogh) – 1:26

### Uusintapainoksen toinen levy (The End Records)
# "At the Fathomless Depths (EP 1996)"
# "Night's Blood (EP 1996)"
# "Unhallowed (EP 1996)"
# "Where Dead Angels Lie (EP 1996)"
# "Retribution - Storm of the Light's Bane"
# "Feathers Fell"
# "Thorns of the Crimson Death"
# "Soulreaper"
# "No Dreams Breed in Breathless Sleep"

## Tekijät
* Jon Nödtveidt – laulu, kitarat
* Johan Norman – rytmikitara
* Ole Öhman – rummut
* Peter Palmdahl – basso
* Alexandra Balogh – piano
* Legion – taustalaulu kappaleessa "Thorns of Crimson Death"
* Tony Särkkä – taustalaulu kappaleessa "Soulreaper"

* Kristian Wåhlin – kansitaide
* Oscar Matsson – valokuvaus

## Arvostelut
* Imperiumi: 10/10
* Metalliluola: 9+/10

## Lähteet

## Aiheesta muualla
* 
*
Melankolinen masennus

**Melankolinen masennus** tai "masennus melankolisilla piirteillä" on masennuksen alatyyppi, jonka tunnuspiirteinä ovat kyvyttömyys tuntea mielihyvää positiivisista asioista yhdistettynä fyysiseen levottomuuteen, unettomuuteen, tai vähentyneeseen ruokahaluun. Noin 10%:lla masennuksesta kärsivillä on melankolinen masennus.

## Kriteerit
DSM-IV-TR määrittelee melankolisen masennuksen masennuksen alatyypiksi, jonka tunnuspiirteet ovat:

# Ainakin yksi seuraavista:
## Mielihyvän katoaminen kaikista tai lähes kaikista päivittäisistä toimista.
## Mielialareaktiivisuuden puuttuminen normaalisti positiivisen reaktion aiheuttavista asioista (ei pysty tuntemaan oloaan paljon paremmaksi, vaikka jotain hyvää tapahtuu)
# Ainakin kolme seuraavista:
## Masentuneen mielialan erityinen laatu (esimerkiksi masentuneisuus on erilaista kuin läheisen kuoleman jälkeen)
## Masennus on säännöllisesti voimakkaampaa aamuisin
## Aikaisin herääminen aamuisin (väh. 2 tuntia normaalia aiemmin)
## Huomattavaa psykomotorista levottomuutta tai uupumista
## Huomattava laihtuminen tai painonlasku
## Voimakas tai liiallinen syyllisyydentunne

## Katso myös
* Melankolia
* Epätyypillinen masennus
Irina Zahharenkova

**Irina Zahharenkova** (, s. 23. helmikuuta 1976 Kaliningrad) on virolainen pianisti ja cembalisti, joka asuu nykyisin Suomessa. 

Zahharenkova valmistui musiikin maisteriksi Viron musiikki- ja teatteriakatemiasta opettajinaan Lilian Semper ja Maris Valk-Falk. Hän jatkoi opintojaan Sibelius-Akatemiassa Hui-Ying Liu-Tawaststjernan johdolla. Hän on yksi oman sukupolvensa palkituimmista nuorista pianisteista maailmassa.

## Palkinnot ja tunnustukset

* M. K. Čiurlionis -kilpailu Liettuassa, (2. palkinto ja tunnustuspalkinto ), 2003
* Premio Jaén -pianokilpailu Espanjassa, (1. palkinto, yleisön suosikki -palkinto ja tunnustuspalkinto), 2004
* Festival van Vlaanderen -pianokilpailu Belgiassa, (3. palkinto), 2004
* Épinalin pianokilpailu Ranskassa, (2. palkinto ja tunnustuspalkinto), 2005
* Prahan kevät -cembalokilpailu Tšekissä, (3. palkinto ja erityispalkinto), 2005
* Enescu-pianokilpailu Romaniassa, (1. palkinto ja erityispalkinto), 2005
* Geneven kansainvälinen pianokilpailu Sveitsissä, (3. palkinto), 2005 
* Alessandro Casagrande -kilpailu Italiassa, (1. palkinto ja kaksi tunnustuspalkintoa), 2006 
* Leipzigin Johann Sebastian Bach -kilpailu Saksassa (1. palkinto ja yleisön tunnustuspalkinto), 2006
* Villa-Lobos-kilpailu Brasiliassa (4. palkinto), 2006
DNA Motors

**Daelim Motor Company** on Daelim Groupiin kuuluva eteläkorealainen moottoripyöriä (alle 250cc), skoottereita ja mönkijöitä valmistava yritys. Daelim Motor Companyn päämaja sijaitsee Gyeongsangnam-dossa. Changwonissa sijaitsevissa tehtaissa valmistuu joka vuosi 300&nbsp;000 ajoneuvoa. Tuotanto aloitettiin vuonna 1962. 

Daelimin Suomen maahantuoja on Tuonti-Nakkila Oy.

## Suomen mallisto
### Moposkootterit
* Daelim S-Five (SJ50)
* Daelim A-Four (SJ50R)
### Kevytmoottoripyörät
* Daelim VL 125 Daystar
* Daelim VJ 125 Roadwin
* Daelim NS 125 Otello
* Daelim VT 125 Evolution
* Daelim VS 125 Evolution
* Daelim S2 Freewing

## Aiheesta muualla
*Daelim Motorin virallinen kotisivu (koreaksi)
*Daelim Motorin virallinen englanninkielinen kotisivu 
*Daelimin suomenkielinen kotisivu
Kivikukat

**Kivikukat** (*Lithops*) tai ”elävät kivet” on Etelä-Afrikassa ja Namibiassa esiintyvä päivikkikasvisuku. Kasvit ovat saaneet nimensä tavastaan välttää syödyksi tuleminen naamioitumalla kiviksi. Naamioituminen on sikäli tehokasta, että sukuun kuuluvan kasvin kuvasi ensimmäisenä englantilainen tutkimusmatkailija William John Burchell vasta vuonna 1811.

Suvun kasvit ovat erittäin sopeutuneita paahteisen autiomaan ankariin olosuhteisiin. Kasvi muodostuu kahdesta lieriömäisestä mehevästä, tavallisesti harmaasta lehdestä, joiden yhteyttävät osat sijaitsevat lehden sisällä osissa, joihin auringonvalo pääsee tunkeutumaan lehden päälipinnalla olevista läpikuultavista alueista. Luonnossa kasvista yleensä näkyvätkin maanpinnalle vain lehtien yläpinnat. Elävät kivet ovat monivuotisia ja kukinnan jälkeen lehtien välissä olevasta raosta kasvaa uusi lehtipari samalla, kun vanha kuihtuu pois.

Kukat ovat valkoisia tai keltaisia, säteittäisiä ja niissä on runsaasti terälehtiä. Yksi lehtipari tuottaa yhden kukan. Kukka puhkeaa lehtien välissä olevasta raosta ja on itse kasvin kokoon nähden melko suuri. Luonnossa kukinta ajoittuu sadekauden alkuun.

Kivikukkien kasvattaminen huonekasvina on helpohkoa, kunhan runsaasti lämpöä ja valoa on saatavilla. Autiomaan olosuhteisiin sopeutuneina niiden kastelun on oltava hyvin niukkaa, sillä liika kastelu voi saada lehdet repeämään (joidenkin lajien kasvualueella aamukaste on pääasiallinen veden lähde). Lepokuukausina vettä ei saa antaa lainkaan. Veden päätymistä versojen päälle on pyrittävä välttämään, sillä se voi aiheuttaa auringonpaisteessa palovammoja tai mädättää verson.

## Lajeja
* *[[mätäskivikukka|Lithops aucampiae]]* – mätäskivikukka
* *[[Lithops bromfieldii]]*
* *[[Lithops comptonii]]*
* *[[Lithops divergens]]*
* *[[Lithops hallii]]*
* *[[Lithops helmutii]]*
* *[[Lithops herrei]]*
* *[[Lithops karasmontana]]*
* *[[kirjokivikukka|Lithops marmorata]]* – kirjokivikukka
* *[[Lithops meyeri]]*
* *[[Lithops olivacea]]*
* *[[Lithops optica]]*
* *[[Lithops salicola]]*
* *[[Lithops villetii]]*

## Katso myös
* *[[Lapidaria margaretae]]*

## Lähteet

## Aiheesta muualla
* Suomen Lajitietokeskus: Kivikukat – ''Lithops''
* Finto: Kassu – Kasvien suomenkieliset nimet: ''Lithops''
* Elävien kivien kasvatusohjeita
Burgtheater

**Burgtheater** on Itävallan kansallisteatteri. Se sijaitsee maan pääkaupungissa Wienissä, Innere Stadtin kaupunginosassa. Teatterin perusti keisarinna Maria Teresia 14. maaliskuuta 1741. Siellä on kantaesitetty muun muassa kolme Wolfgang Amadeus Mozartin oopperaa: *[[Ryöstö seraljista]]* (1782), *[[Figaron häät]]* (1786) ja *[[Così fan tutte]]* (1790). 

## Teatterirakennus
Burgtheater muutti nykyiseen, Ringstraßella sijaitsevaan teatterirakennukseen 14. lokakuuta 1888. Sen suunnittelusta vastasivat arkkitehdit Gottfried Semper ja Karl von Hasenauer. Toisessa maailmansodan ilmapommituksissa, 12. maaliskuuta vuonna 1945, teatterirakennus kärsi suuria vaurioita. Kuukausi myöhemmin, 12. huhtikuuta sitä vaurioitti vielä lisää tuntemattomasta lähteestä alkunsa saanut tulipalo. Teatterirakennus rakennettiin uudelleen vuosina 1953–1955.

## Lähteet
* aeiou-Burgtheater 

## Aiheesta muualla

* Viralliset sivut
Lavettivaunu

**Lavettivaunu** on erityisrakenteinen kapearaiteisen radan kuljetusvaunu, jonka avulla voidaan kuljettaa normaali- tai leveäraiteista kalustoa kapearaiteisella radalla.

Lavettivaunujen käyttö on ollut kohtalaisen yleistä hitaan ja kalliin siirtokuormauksen välttämiseksi. Useimmat Suomessa olleet lavettivaunut olivat leveäraiteisten vaunujen siirtoon tarkoitettuja neliakselisia telivaunuja. Niiden yläpuoli muodosti eräänlaisen kiskotuksen, johon voitiin siirtää erityiseltä kuormauspisteeltä leveäraiteisia vaunuja. Lastattu vaunu kiinnitettiin paikalleen pyörien kahta puolta asetetuilla säädettävillä kiiloilla. 

## Lähteet
* Markku Nummelin: Kapearaiteiset rautatiet - Narrow gauge railways, Laaksonen 2003 

### Viitteet

## Aiheesta muualla
* Kapeat kiskot : Suomen yleiselle liikenteelle avatut yksityiset kapearaiteiset rautatiet / toimittajat: Matti Bergström, Erkki Einola ja Olavi Kilpiö 
* Alameri, Kalliomäki, Nummelin, Ojanperä: Jokioisten rautatie - 100 vuotta liikenteelle avaamisesta, Museorautatieyhdistys 1998 
* Resiina-lehti 3/86, s. 18
* http://vaunut.org/kuva/15884?m=1&t=Zillertalbahn
* http://vaunut.org/kuva/22304
Luoma

**Luoma** tarkoittaa seuraavia:

## Maastosana
* luoma, pienen joen tai sen haaran  nimitys etenkin Etelä-Pohjanmaalla ja sen lähialueilla
* luoma, lampea tarkoittava maastosana etenkin Kuusamon ympäristössä
* luoma, nuotan vetopaikka lounaisrannikon murteissa

## Paikannimi
* Luoma, kylä Kirkkonummella
* Luoman seisake, lyhyesti *Luoma*, lähijunien seisake Kirkkonummella 
* Luoma, kylä Lappajärvellä
* Luomankylä, kylä Ilmajoella
* Luomankylä, kylä Kauhajoella
* Luomankylä, kylä Kauhavalla (entisessä Alahärmässä)
* Luomankylä, lyhyesti *Luoma*, kylä Seinäjoella
* Luomanperä, lyhyesti *Luoma*, kylä Ylihärmässä
* Luoma-aho, kylä Alajärvellä
* Pojanluoma, kylä Ilmajoella
* Luoma, järvi Ruovedellä.
* Olarinluoma, kaupunginosa Espoossa

## Sukunimi
Luoma on suomalainen sukunimi. Se on seuraavilla henkilöillä:

* Albert Luoma (1856–1913), juristi ja kansanedustaja
* Aukusti Luoma (1888–1943), maanviljelijä, pankinjohtaja ja Kokoomuksen kansanedustaja
* Ernesti Luoma (1956–1930), rovasti, kuurojen opettaja ja kuurojenkoulun johtaja
* Heikki Luoma (1926–2013), hammaslääkäri, professori
* Heikki Luoma (s. 1944), kirjailija
* Helena Luoma, o.s. *Ingelius* (1853–1924), kuurojen opettaja ja kuurojenkoulun perustaja, Ernesti Luoman puoliso
* Ilona Luoma, (s. 1964), lastenpsykiatrian professori 
* Jaakko Luoma (1897–1940), keskimatkojen juoksija
* Jaakko Luoma (s. 1973), fagotisti
* Jasperi Luoma (s. 2001), pesäpalloilija
* Juha Luoma (s. 1981), jalkapalloilija
* Juha Luoma (s. 1956), arkkitehti
* Juho Heikki Luoma (1840–1887), lukkari, maanviljelijä, kunnallis- ja valtiopäivämies
* Kalevi Luoma (s. 1950), pesäpalloilija
* Kauko K. Luoma (1918–2000), metsänhoitaja ja virkamies, metsäneuvos
* Köpi Luoma (1924–1992), poliitikko ja toimittaja, Suomen Pientalonpoikien Puolueen puoluesihteeri 1959–1960
* Mari Luoma (s. 1993), kuvittaja ja sarjakuvantekijä
* Marja Luoma, kirjallisuuden suomentaja
* Markku Luoma, kunnanjohtaja
* Masi Luoma (s. 1956), muusikko ja säveltäjä
* Matti Luoma (1925–2007), filosofi, psykologi ja dosentti
* Matti Luoma (s. 1980), suomalais-australialainen jääkiekkoilija
* Mikko Luoma (s. 1976), jääkiekkoilija
* Mikko Luoma (s. 1966), johtamisasiantuntija ja toimitusjohtaja
* Niko Luoma (s. 1970), valokuvataiteilija
* Pauli Luoma (s. 1968), kirjailija
* Raimo Luoma (s. 1959), työ- ja elinkeinoministeriön kansliapäällikkö
* Rauni Luoma (1911–1996), näyttelijä
* Sakari Luoma (s. 1966), kitaristi, toimittaja ja tietokirjailija
* Sami Petri Luoma (1966–2000), muusikko
* Samppa Luoma (1877–1940), runoilija
* Sanna Luoma (s. 1986), pesäpalloilija
* Tapio Luoma (s. 1962), arkkipiispa
* Tiina Luoma, aik. *Järvinen* (1959–2025), äänisuunnittelija
* Timo-Pekka Luoma (s. 1975), näyttelijä
* Tricia Dunn-Luoma (s. 1975), yhdysvaltalainen jääkiekkoilija
* Tyyne Luoma (1893–1970), terveydenhuoltoneuvos
* Valtteri Luoma (s. 1998), pesäpalloilija
* Väinö Luoma (1887-1952), kirjakaupan johtaja, Albert Luoman poika.

## Lähteet
Horst Ludwig Störmer

**Horst Ludwig Störmer** (s. 6. huhtikuuta 1949) on saksalainen fyysikko. Störmer, Robert Laughlin ja Daniel Tsui saivat Nobelin fysiikanpalkinnon vuonna 1998 murtokvantittuneen Hallin ilmiön löydöstä.  Aiemmin samana vuonna heidät palkittiin myös Benjamin Franklin -mitalilla.

Störmer ei itse ollut suorittamassa koetta, jossa murtokvantittunut Hallin ilmiö löydettiin, vaan selitti ilmiön, mistä hän sai palkinnon.

Störmer valmistui Goethe-yliopistosta Frankfurtissa vuonna 1970 ja väitteli fysiikan tohtoriksi Stuttgartin yliopistossa vuonna 1977. Muutettuaan Yhdysvaltoihin hän liittyi Bellin laboratorioiden tutkimushenkilökuntaan vuonna 1978. Siellä hän ja hänen työtoverinsa Tsui tekivät palkintoon johtaneen löytönsä vuonna 1982. Störmer johti Bell Labsin fysikaalista tutkimuslaboratoriota vuoteen 1998, jolloin hänestä tuli professori Columbian yliopistossa New Yorkissa. Hän jäi eläkkeelle emeritusprofessorina vuonna 2011.

Störmerin ja Tsuin tutkimus perustui Hall-ilmiöön, joka tarkoittaa jännitettä, joka kehittyy ohuen, virtaa kuljettavan nauhan reunojen väliin asetetun nauhan ollessa litteänä voimakkaan magneetin napojen välissä. Tämä ilmiö oli ollut tieteelle jo pitkään tuttu, mutta vuonna 1980 saksalainen fyysikko Klaus von Klitzing havaitsi, että erittäin matalissa lämpötiloissa, vaikka käytetyn magneettikentän voimakkuutta lisätään tasaisesti ja jatkuvasti, vastaava muutos taipuneen virran jännitteessä (Hall-resistanssi) tapahtuu askelittain, joissa esiintyy kvanttihyppyjä eli kvanttiominaisuuksia. Störmer ja Tsui laajensivat Klitzingin työtä tarkkailemalla Hall-ilmiötä puolijohteissa lähellä absoluuttista nollapistettä olevissa lämpötiloissa ja erittäin voimakkaiden magneettikenttien alaisuudessa. Vuonna 1982 he havaitsivat, että näissä olosuhteissa Hall-ilmiö vaihtelee paitsi askelittain, myös kvantin murto-osittain, mikä viittaa siihen, että virran varauksenkuljettajat kuljettavat tiettyjä murto-osia elektronin varauksesta. Vuonna 1983 amerikkalainen fyysikko Laughlin selitti tämän hämmentävän ilmiön ehdottamalla, että Störmerin ja Tsuin synnyttämien voimakkaiden magneettikenttien elektronit muodostavat kvanttinesteen, joka koostuu kvasihiukkasista, joilla on murto-osainen sähkövaraus.

## Lähteet

## Aiheesta muualla
* Omaelämäkerta Nobel-säätiön sivuilla
Rakkaudella, Maire

**Rakkaudella, Maire** on Veikko Aaltosen ohjaama suomalainen elokuva vuodelta 1999. Elokuva on esitetty televisiossa useita kertoja.

## Juoni
Tarinassa hienostorouva kerää lehtileikkeitä rikosjutuista, ja niistä yksi kertoo Kirsi-Marista, jonka miehen surmaaja ei ole saatu kiinni. Käsikirjoitukseen idea syntyi *Helsingin Sanomien* Nyt-viikkoliitteen artikkelista, jossa kerrottiin erään surmatragedian osapuolten kuulumisia vuosia myöhemmin.  

## Arviot
Eräs kriitikko on luonnehtinut elokuvan käsikirjoitusta ”viistoksi” ja kiittänyt Aaltosen ohjausta eloisaksi. Itse elokuva on hänen mukaansa terävä, trilleriaineksin ryyditetty melodraama, ja hän havaitsee siinä yhtäläisyyksiä Pedro Almodóvarin sielunmaisemiin. Käsikirjoitus nostaa esiin elokuvassa henkilöitä, jotka yleensä tarinoissa esiintyvät sivuhenkilöinä. Litmasen vahva roolityö jättää muut roolit hivenen altavastaajiksi. Litmasen roolityöstä on sanottu myös, että se on ”heittäytymistä ihmismielen synkkiin pohjavirtoihin, vereslihainen roolityö, mahdollisimman kaukana ''Iltalypsyn'' iloista” ja ”että Litmasen suoritus Mairena on häikäisevä”.

## Palkinnot
Elokuvan pääosassa näyttelevä Eeva Litmanen palkittiin vuonna 2000 roolistaan Jussi-patsaalla. Naissivuosa-Jussin sai Minna Haapkylä.

## Näyttelijät

## Lähteet

## Aiheesta muualla
*
Robert Betts Laughlin

**Robert Betts Laughlin** (s. 1. marraskuuta 1950) on yhdysvaltalainen fyysikko. Laughlinille, Horst Störmerille ja Daniel Tsuille myönnettiin vuonna 1998 Nobelin fysiikanpalkinto murtokvantittuneen Hallin ilmiön löytämisestä.   

Laughlin suoritti matematiikan kanditutkinnon Kalifornian yliopisto, Berkeleyssä 1972 ja väitteli fysiikasa MIT:ssä 1979. Vuonna 1989 hänestä tuli fysiikan professori Stanfordin yliopistoon.

Professori Laughlin on monipuolinen teoreetikko, jonka kiinnostuksen kohteet ovat vuosien varrella vaihdelleet tekniikasta kosmologiaan. Hän on puolijohteiden asiantuntija (mistä myönnettiin Nobel-palkinto) ja on työskennellyt myös plasma- ja ydinfysiikan aiheiden parissa jotka liittyvät fuusioon ja röntgenlasereihin. Tekniikan puolella hänen työnsä on keskittynyt  "korreloituneiden elektronien" fenomenologiaan – hän lähtee materiaalien kokeellisesti havaittavista ominaisuuksista ja pyrkii niistä päättelemään kvanttien järjestäytymistä uudella tavalla.

Laughlin on kirjoittanut myös kolme yleistajuista kirjaa fysiikasta:
* *Powering the Future* – kirja energian tulevaisuudesta. (Basic Books, New York, 2011)
* *The Crime of Reason* – kirja tiedon hankkimisesta. (Basic Books, New York, 2008)
* *A Different Universe* –  kirja emergenssin periaatteista. (Basic Books, New York, 2005)

Laughlinilla ja George Chaplinella on samankaltainen näkemys mustista aukoista.

## Lähteet

## Aiheesta muualla
* Omaelämäkerta Nobel-säätiön sivuilla
Yoko-Maria Tsukuda

**Yoko-Maria Tsukuda** () on japanilainen  sopraano. Japanissa hänet tunnetaan mm. laajasta suomalaisten laulujen repertuaaristaan. Yoko-Marian repertuaariin kuuluu myös saksalainen lied, lukuisia aarioita ja runsaasti ranskalaisia, italialaisia, venälaisiä sekä japanilaisia lauluja.

Hän on valmistunut Tokion musiikkiyliopistosta laulun maisteriksi vuosikurssinsa priimuksena vuonna 2002, ja hän on ollut palkintosijoilla lukuisissa kansallisissa ja kansainvälisissä laulukilpailuissa. Valmistuttuaan Tsukuda opiskeli Suomessa Jorma Hynnisen yksityisoppilaana kolme vuotta. Nykyään hän esiintyy enimmäkseen Tokiossa.

## Aiheesta muualla
* Yoko-Maria Tsukudan virallinen kotisivu
* Yoko-Maria Tsukudan virallinen kotisivu
* Yoko Maria Juely virallinen kotisivu
Stefan Maierhofer

**Stefan Maierhofer** (s. 16. elokuuta 1982 Gablitz, Ala-Itävalta, Itävalta) on itävaltalainen jalkapalloilija, joka edustaa Itävallan Bundesliigassa pelaavaa Rapid Wienia. 202 senttimetriä pitkän Maierhoferin pelipaikka on hyökkääjä.

Uransa alkuaikoina Maierhofer edusti pieniä itävaltalaisseuroja: SV Gablitzia, FC Tullnia ja SV Langenrohria. Kaudeksi 2005/06 hän siirtyi saksalaiseen FC Bayern Müncheniin, jossa hän kuitenkaan onnistunut murtautumaan ykkösjoukkueen pelaavaan kokoonpanoon, vaan pelasi lähinnä Regionalligassa seuran amatöörijoukkueen mukana. Kauden 2006/07 talvitauolla Maierhöfer siirtyi 2. Bundesliigassa pelanneen TuS Koblenzin paitaan. Hän pelasi joukkueessa 14 ottelua ja teki niissä kolme maalia.

Kaudeksi 2007-08 Maierhofer siirtyi SpVgg Greuther Fürthiin. Hän pelasi syyskaudella 2.Bundesliigassa 10 ottelua ja teki kaksi maalia. Tammikuussa 2008 hänet lainattiin Rapid Wieniin.

## Lähteet

## Aiheesta muualla
Läheltä piti

**Läheltä piti** () on Nick Parkin tekemä Wallace ja Gromit -lyhytelokuva vuodelta 1995. Vaha-animaation äänirooleissa esiintyvät Peter Sallis ja Anne Reid, suomenkielisessä dubbauksessa Vesa Vierikko ja Emilia Pokkinen.

*Läheltä piti* voitti parhaan lyhytanimaation Oscar-palkinnon vuoden 1996 Oscar-gaalassa.

*Läheltä piti* eroaa usein tavoin sitä edeltäneistä Wallace ja Gromit -animaatioista. Se sisältää dialogia, kun aiemmin Wallace oli puhunut vain joko itsekseen tai Gromitille. Naishahmo Wendoline oli Wallacen ohella ensimmäinen puhuva hahmo koko sarjassa. Tarina sisälsi myös enemmän hahmoja kuin aiemmat ja esitteli yleisölle muun muassa Late Lampaan (*Shaun*) ja hänen lammaslaumansa. Tarina oli myös edellisiä synkempi ja pahat henkilöt kuvattiin enemmänkin pakkomielteisiksi psykopaateiksi siinä missä aiemmat konnat, kuurobotti ja roistopingviini, olivat lähinnä nyrjähtäneitä antisankareita.

## Tarina
Wallacen ja Gromitin ikkunanpesufirma saa toimeksiannon: Wendolenen villakaupan ikkunat. Työn aikana Wallace rakastuu villakaupan pitäjään Wendoleneen. Gromit taas lavastetaan syylliseksi lähistöllä sattuneisiin lammasvarkauksiin. Wendolenen Preston-koiran takia Gromit joutuu vankilaan, mutta Wallace pelastaa hänet lampaiden avulla. Yhdessä Wallace ja Gromit paljastavat Prestonin, joka osoittautuu kyberkoiraksi.
Frigg

**Frigg** on skandinaavisessa mytologiassa jumaläiti ja hedelmällisyyden ja avioliiton jumalatar. Frigg on Odinin toinen vaimo, ja heille syntyivät lapset Thor, Höder ja Balder. Hän avustaa naisia Freijan kanssa synnytyksissä ja lasten nimeämisessä. Frigg näkee Odinin lailla tulevaisuuteen. Hänellä on myös kaksi palvelijatarta, Fulla ja Gnå, jotka huolehtivat Friggistä ja tietävät hänen salaisuutensa. Odinin vaimona hänet tunnetaan myös "Taivaiden Kuningattarena". Hän on yksi pääjumalattarista Asgårdissa, missä hänen salinsa, Fensalir (Vesisali) sijaitsee. Friggillä oli meren keskellä sijainnut kartano, missä hän viihtyi useasti.

Germaanisissa kielissä perjantai on nimetty Friggin mukaan. Esimerkiksi englannin *Friday* juontuu vanhan englannin sanoista *Frīge's day*.

## Lähteet

## Aiheesta muualla
Repolarisaatio

**Repolarisaatio** on hermosolun tapahtuma, jossa depolarisaation aikainen solukalvon sisäosan positiivinen varaus palautuu takaisin negatiiviseksi. Repolarisaatiossa solun sisään natriumioneja kuljettaneet natriumkanavat sulkeutuvat ja kaliumioneja alkaa tunkeutua solusta ulos. Repolarisaatio voi aiheuttaa hetkeksi hyperpolarisaation, jolloin lepopotentiaali on normaalia suurempi. Suomalaistutkijoiden mukaan varhainen repolarisaatio sydämen alaseinänkytkennöissä on riskitekijä. 

## Katso myös
* Aktiopotentiaali

## Lähteet
*
Hyperpolarisaatio

**Hyperpolarisaatio** on hermosolun tapahtuma, jossa solukalvon ulko- ja sisäpuolien välinen jännite-ero on normaalia suurempi. Depolarisaation jälkeinen repolarisaatio voi aiheuttaa hyperpolarisaation palauttaessaan solukalvolle normaalia lepopotentiaalia sulkemalla natriumkanavat ja avaamalla kaliumioneille tien solusta ulos, jolloin solukalvon sisäpuolen varaus voi muuttua hetkellisesti normaalia negatiivisemmaksi. Normaalitilanteessa tavallinen lepopotentiaali palaa takaisin hyperpolarisaation jälkeen kaliumionien läpäisevyyden muuttuessa tavalliseksi. Inhibitoriset eli estävät hermoston välittäjäaineet voivat aiheuttaa hyperpolarisaatiota postsynaptisessa hermosolussa, jolloin aktiopotentiaalia ei synny siinä. 

## Lähteet
*
Lepopotentiaali

**Lepopotentiaali** eli **lepojännite** on kaikkien solujen kalvoilla vallitseva jännite-ero. Jännite-erosta käytetään myös nimitystä kalvojännite, mutta hermo- ja lihassoluissa yleinen nimitys on lepojännite. Solun täytyy pitää yllä aktiivisesti sille ominaista tasapainotilaa, homeostaasia, pystyäkseen toimimaan oikein ja reagoimaan muutoksiin. Lepopotentiaalissa solukalvon sisäpuolella vallitsee negatiivinen varaus ja ulkopuolella positiivinen. Lepopotentiaali syntyy monesta osatekijästä, kuten solun sisällä olevista, solukalvoa läpäisemättömistä varauksellisista makromolekyyleistä (esimerkiksi proteiineista), sekä solukalvon pinnalla olevien passiivisten Na-, Ca- ja Cl-ionien vuotokanavien ominaisuuksista. Tärkeässä osassa lepopotentiaalin ylläpidossa on aktiivinen Na-K-ATPaasi, joka pumppaa samalla kertaa kolme natriumionia solusta ulos ja kaksi kaliumionia solun sisään käyttäen ATP:n hydrolyysissä vapautuvaa energiaa.

## Katso myös
* Aktiopotentiaali
* Depolarisaatio
* Repolarisaatio
* Hyperpolarisaatio
Clara Haskil

**Clara Haskil** (7. tammikuuta 1895 – 7. joulukuuta 1960) oli romanialainen pianisti. Hänet tunnetaan varsinkin klassismin ja varhaisen romantiikan ajan taidemusiikin, kuten Wolfgang Amadeus Mozartin tuotannon tulkitsijana.

Haskil syntyi sefardijuutalaiseen perheeseen Bukarestissa. Hän opiskeli Wienissä Richard Robertin johdolla sekä lyhyesti Ferruccio Busonin johdolla. Hän pääsi 10-vuotiaana Pariisin konservatorioon, jossa hänen opettajiensa joukossa oli Alfred Cortot. Hänen uraansa vaikeutti merkittävissä määrin skolioosi. Hän alkoi kuitenkin saavuttaa jälleen arvostusta toisen maailmansodan jälkeen mm. Alankomaissa vuonna 1949 tehdyn kiertueen myötä. 

Haskil oli erittäin menestyksekäs kamarimuusikko ja teki yhteistyötä muun muassa George Enescun, Eugène Ysaÿen, Pablo Casalsin ja Arthur Grumiaux'n kanssa. Hän kuoli Brysselissä sattuneesta tapaturmasta koituneisiin vammoihin. Hänen olisi ollut seuraavana päivänä tarkoitus pitää konsertti Arthur Grumiaux’n kanssa. 

## Lähteet
Stefano Okaka Chuka

**Stefano Okaka Chuka** (sukunimenä käytössä yleensä vain **Okaka**, s. 9. elokuuta 1989 Castiglione del Lago, Umbria) on italialainen jalkapalloilija, pelipaikaltaan hyökkääjä. Hänen vanhempansa ovat nigerialaisia. Okaka on viimeksi edustanut turkkilaista İstanbul Başakşehiria kausina 2021–2023. Hän on kotimaansa lisäksi pelannut myös Belgiassa ja Englannissa.

Okaka edusti juniorivuosinaan Castiglionesea, Sanfatucchiota, Centro Italia Parmaa, AS Cittadellaa ja AS Romaa. Hän pelasi ensimmäiset Serie A -ottelunsa Roman edustusjoukkueessa kaudella 2005–2006. Hän pelasi Roman voittamassa Italian cupissa kaksi ottelua kaudella 2006–2007 mutta ei kuulunut kokoonpanoon enää välierissä eikä loppuotteluissa. Hän pelasi Romassa 34 liigaottelua ja teki niissä kaksi maalia. Välillä hän oli lainalla Serie B:n Modenassa ja Bresciassa, Englannin Valioliigan Fulhamissa sekä Serie A:n Barissa ja Parmassa. Hän siirtyi Parman omistukseen elokuussa 2012 mutta pelasi seuraavan kauden lainalla Serie B:n Speziassa. Hän siirtyi tammikuussa 2014 Sampdoriaan, jossa hän sai 1,5 kauden aikana runsaasti peliaikaa.

Okaka siirtyi heinäkuussa 2015 belgialaisseura RSC Anderlechtiin, jossa hän pelasi 37 pääsarjaottelua ja teki niissä 15 maalia. Elokuussa 2016 hän siirtyi Englannin Valioliigan Watfordiin, jossa peliaika jäi muun muassa loukkaantumisten vuoksi vähitellen vähemmäksi. Hän pelasi kevätkauden 2019 lainalla Serie A:n Udinesessa, jonka omistukseen hän siirtyi syyskuussa 2019. Hän pääsi joukkueen vakiokokoonpanoon, mutta keskellä kautta 2020–2021 loukkaantuminen piti hänet jälleen yli kaksi kuukautta sivussa. Syyskuussa 2021 Okaka siirtyi turkkilaisseura İstanbul Başakşehiriin, jossa hän pelasi kaksi kautta.

Okaka on pelannut yhteensä Serie A:ssa 178 ottelua, joissa hän on tehnyt 34 maalia, Englannin Valioliigassa 47 ottelua, joissa hän on tehnyt seitsemän maalia, Belgian Jupiler Pro Leaguessa 37 ottelua, joissa hän on tehnyt 15 maalia, ja Turkin Superliigassa 52 ottelua, joissa hän on tehnyt 13 maalia. Hän on pelannut Mestarien liigassa neljä ottelua, Eurooppa-liigassa ja sitä edeltäneessä UEFA-cupissa 17 ottelua, joissa hän on tehnyt neljä maalia, ja Konferenssiliigassa kahdeksan ottelua, joissa hän on tehnyt kolme maalia.

Okaka pelasi Italian alle 19-, alle 20- ja alle 21-vuotiaiden maajoukkueissa. Hän pelasi neljä ottelua alle 19-vuotiaiden EM-kilpailuissa 2008 Italian saavuttaessa hopeaa. Hän on pelannut Italian A-maajoukkueessa viisi ottelua: marraskuussa 2014 ystävyysottelussa Albaniaa, marraskuussa 2015 ystävyysotteluissa Belgiaa ja Romaniaa, maaliskuussa 2016 ystävyysottelussa Saksaa sekä marraskuussa 2020 Kansojen liigan ottelussa Puolaa vastaan. Ensimmäisessä ottelussaan Albaniaa vastaan hän teki ottelun ainoan maalin.

## Lähteet
Egyptin kuvernementit

**[[Egypti]]** on jaettu 27 kuvernementtiin (yksikössä *muhafaza*). Kutakin kuvernementtia johtaa Egyptin presidentin nimittämä kuvernööri.

Egyptin tilastoviranomainen (CAPMAS) on julkaissut kullekin kuvernementille väkilukuarvion vuoden 2015 alun tilanteen mukaisesti.

## Lähteet

## Aiheesta muualla

* Population and area data
Robert Richardson

**Robert Richardson** voi olla:

* Robert Richardson, yhdysvaltalainen elokuvaaja
* Robert Coleman Richardson, yhdysvaltalainen fyysikko
Peacock

**Peacock** voi viitata seuraaviin asioihin.

*Peacock-teatteri Helsingin Linnanmäellä
*Peacock Theater, konserttiareena Los Angelesissa
*Peacock, suoratoistopalvelu.
*Peacock, Alfa Pavonis -tähden toinen nimi.
*Peacock, sukunimenä:
** Bill Peacock (1891–1948), brittiläinen vesipalloilija
** David Peacock (s. 1945), englantilainen poprock- ja pub rock-muusikko
** Eulace Peacock (1914–1996), yhdysvaltalainen pikajuoksija ja pituushyppääjä
** Hamish Peacock (s. 1990), australialainen keihäänheittäjä
** Tyke Peacock (s. 1961), yhdysvaltalainen korkeushyppääjä
** Warwick Peacock, eteläafrikkalainen neurokirurgi

;Britannian kuninkaallinen laivasto
*HMS Peacock (1651)
*HMS Peacock (1806), Cruizer-luokan prikitakiloitu sluuppi
*HMS Peacock (1812), entinen Yhdysvaltain laivaston *USS Wasp*
*HMS Peacock (1856), Albacore-luokan tykkivene
*HMS Peacock (1888), tykkivene
*HMS Peacock (U96), Black Swan -luokan sluuppi
*Peacock-luokka, partiokorvettiluokka
**HMS Peacock (P239).
Heikka

**Heikka** on suomalainen sukunimi, joka on muun muassa seuraavilla henkilöillä:

* Aksel Heikka (1899–1918), Osnabrückin junaturmassa surmansa saanut jääkäri
* Anni Heikka (s. 2001), jalkapalloilija
* Henrikki Heikka, Suomen ulkopoliittisen instituutin tutkija 
* Isak Heikka (1891–1938), toimittaja, vuosina 1907&ndash;1930 toimineen Suomen Ammattijärjestön viimeinen puheenjohtaja
* Juhani Heikka, suomalainen Reflexion-yhtyeen kitaristi
* Mikko Heikka (s. 1944), Espoon hiippakunnan piispa 2004–2012
* Pekka Heikka (1896–1921), suomalainen jääkärikapteeni
* Taneli Heikka (s. 1971), toimittaja ja kirjailija, Mikko Heikan poika
* Tiina Heikka (o.s. *Ahokas*, s. 1978), Lapinjärven ent. kunnanjohtaja.
Alfa Pavonis

**Alfa Pavonis** eli **Peacock** on Riikinkukon tähdistössä oleva tähti. Se on spektroskooppinen kaksoistähti.
Robert Coleman Richardson

**Robert Coleman Richardson** (26. kesäkuuta 1937 – 19. helmikuuta 2013) oli yhdysvaltalainen fyysikko. Richardsonille, David Leelle ja Douglas Osheroffille myönnettiin Nobelin fysiikanpalkinto vuonna 1996 supranesteyden löytämisestä helium-3:n avulla.

Richardson syntyi Yhdysvaltain pääkaupungissa Washingtonissa, hän opiskeli Virginia Techissä ja tohtorin arvon hän sai Duken yliopistosta vuonna 1965. Vuodesta 1987 Richardson työskenteli Floyd R. Newman  -professorina Cornellin yliopistossa.

## Lähteet

## Aiheesta muualla
*Biografia Nobel-säätiön sivuilla
Antti Kuronen

**Antti Kuronen** (s. 1970) on suomalainen toimittaja. Hän on työskennellyt Ylen kiertävänä ulkomaankirjeenvaihtajana ja on tehnyt reportaaseja suomeksi ja ruotsiksi muun muassa Euroopan pakolaiskriisistä, sota- ja konfliktialueilta: Ukrainan sodasta ja Lähi-idästä sekä Syyriasta, al-Holin pakolaisleiriltä, jossa hän oli ensimmäisenä suomalaisena toimittajana. Hän raportoi paikan päältä myös Venäjän Ukrainaan kohdistamaa hyökkäystä keväällä 2022.

Antti Kuronen opiskeli Turussa valtiotieteitä ja journalistiikkaa. Ennen journalistin uraansa hän työskenteli 2000-luvun taitteessa muutaman vuoden it-alan startup-yrityksessä.

Kuronen on ohjannut Ylen Ulkolinja -sarjan tv-dokumentin *Naiskaupan ytimessä*, joka esitettiin 7. helmikuuta 2019 Yle TV1 -kanavalla. Dokumentissa käsitellään ihmiskauppiaita, jotka käyttävät hyväksi naisia ja tyttöjä lähettämällä heitä Nigeriasta Italiaan prostituoiduiksi.

Kuroselle myönnettiin vuonna 2019 Sadankomitean rauhanpalkinto ja Suomenruotsalaisten kansankäräjien omatuntopalkinto. Vuonna 2020 hän sai Suuren journalistipalkinnon vuoden parhaana journalistina. Eurooppalainen Suomi ry valitsi Kurosen Vuoden eurooppalaiseksi 2022. Joulukuussa 2022 Journalistiliitto palkitsi hänet Sananvapauden kunniastipendillä ja Sananvapauden miekalla.

## Lähteet

## Aiheesta muualla
* 
* 
* 
* 
*